CELEX: 32005D0409
Language: hu
Date: 2005-05-31 00:00:00
Title: 2005/409/EK: A Bizottság határozata (2005. május 31.) a puhatestűek, ezek ikrájának és ivarsejtjeinek továbbtenyésztés, hízlalás, átmosás vagy emberi fogyasztás céljából végzett behozatalához szükséges állat-egészségügyi feltételek és az állat-egészségügyi bizonyítványaik kiállítására vonatkozó követelmények megállapításáról szóló 2003/804/EK határozat I. mellékletének módosításáról (az értesítés a C(2005) 1585. számú dokumentummal történt)   (EGT vonatkozású szöveg)

2.6.2005   
            
            
               HU
            
            
               Az Európai Unió Hivatalos Lapja
            
            
               L 139/16
            
         
      A BIZOTTSÁG HATÁROZATA
   
   (2005. május 31.)
   a puhatestűek, ezek ikrájának és ivarsejtjeinek továbbtenyésztés, hízlalás, átmosás vagy emberi fogyasztás céljából végzett behozatalához szükséges állat-egészségügyi feltételek és az állat-egészségügyi bizonyítványaik kiállítására vonatkozó követelmények megállapításáról szóló 2003/804/EK határozat I. mellékletének módosításáról
   (az értesítés a C(2005) 1585. számú dokumentummal történt)
   (EGT vonatkozású szöveg)
   (2005/409/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre (1) és különösen annak 19. cikke (1) bekezdésére,
   mivel:
   
               (1)
            
            
               A 2003/804/EK bizottsági határozat (2) megállapítja azoknak a harmadik országoknak az ideiglenes listáját, amelyekből engedélyezett a tagállamok számára az élő puhatestűeknek, ezek ikrájának és ivarsejtjeinek továbbtenyésztés, hízlalás, átmosás vagy emberi fogyasztás céljából a Közösségbe történő behozatala, valamint tartalmazza az ilyen termékekből álló szállítmányokat kötelezően kísérő bizonyítványok mintáit.
            
         
               (2)
            
            
               Az Egyesült Államokat, Horvátországot, Kanadát, Marokkót, Törökországot, Tunéziát és Új-Zélandot a tagállamokkal folytatott kereskedelem alapján felvették az ideiglenes jegyzékbe addig is, míg elkészül a bizottsági értékelés azokról a garanciákról, amelyeket a puhatestű-betegségekre vonatkozóan ezen harmadik országok nyújtani tudnak.
            
         
               (3)
            
            
               A Bizottság értékelte a Marokkó, Törökország, Tunézia és Új-Zéland által nyújtott állat-egészségügyi garanciákat, és megállapította, hogy azok nem felelnek meg a 91/67/EGK irányelvben és a kéthéjú kagylókat érintő egyes betegségek elleni védekezés céljából közösségi minimumintézkedések bevezetéséről szóló, 1995. december 22-i 95/70/EK tanácsi irányelvben (3) megállapított valamennyi követelménynek.
            
         
               (4)
            
            
               Kanada és Új-Zéland arról értesítette a Bizottságot, hogy jelenleg nem érdeklődnek az élő puhatestűek továbbtenyésztés, hízlalás vagy átmosás céljából a Közösségbe történő behozatala iránt.
            
         
               (5)
            
            
               Az Egyesült Államok benyújtotta a puhatestű-tenyésztési területek kiviteli igazolására vonatkozó programját. A Bizottság értékelte a programot, és megállapította, hogy az biztosítja az élő puhatestűek továbbtenyésztés, hízlalás vagy átmosás céljából a Közösségbe történő behozatalához szükséges garanciákat.
            
         
               (6)
            
            
               A kéthéjú kagylók, tüskésbőrűek, zsákállatok és tengeri haslábúak termelésére és forgalomba hozatalára vonatkozó egyenértékűségi feltételeket teljesítő harmadik országok jegyzékének létrehozásáról szóló, 1996. december 17-i 97/20/EK bizottsági határozat (4) értelmében Horvátország számára nem engedélyezett az emberi fogyasztásra szánt élő puhatestűek kivitele. Ennek megfelelően az ilyen puhatestűek behozatalát az említett országból nem szabad engedélyezni a 2003/804/EK határozat szerint.
            
         
               (7)
            
            
               Egyúttal helyénvaló egyszerűsíteni a 2003/804/EK határozat I. mellékletében foglalt táblázatot.
            
         
               (8)
            
            
               Ezért a 2003/804/EK határozatot ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2003/804/EK határozat I. melléklete helyébe az e határozat mellékletében szereplő szöveg lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2005. május 31-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 46., 1991.2.19., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.
   
      (2)  HL L 302., 2003.11.20., 22. o. A legutóbb a 2004/623/EK határozattal (HL L 280., 2004.8.31., 26. o.) módosított határozat.
   
      (3)  HL L 332., 1995.12.30., 33. o. A legutóbb a 2003-as csatlakozási okmánnyal módosított irányelv.
   
      (4)  HL L 6., 1997.1.10., 46. o. A legutóbb a 2002/469/EK határozattal (HL L 163., 2002.6.21., 16. o.) módosított határozat.
   
      MELLÉKLET
      
         
            „I. MELLÉKLET
            Területek, ahonnan az élő puhatestűek egyes fajainak, azok ikrájának és ivarsejtjeinek az Európai Közösség vizeiben való továbbtenyésztés, hízlalás vagy átmosás céljából történő behozatala, illetve az élő puhatestűeknek az emberi fogyasztást megelőző további feldolgozás céljából történő behozatala engedélyezett
            
                        Ország
                     
                     
                        Terület
                     
                     
                        Megjegyzések
                     
                  
                        ISO-kód
                     
                     
                        Név
                     
                     
                        Kód
                     
                     
                        Leírás
                     
                  
                        CA
                     
                     
                        Kanada
                     
                     
                         
                     
                     
                         
                     
                     
                        Csak az emberi fogyasztást megelőző további feldolgozásra szánt élő puhatestűek
                     
                  
                        MA
                     
                     
                        Marokkó
                     
                     
                         
                     
                     
                         
                     
                     
                        Csak az emberi fogyasztást megelőző további feldolgozásra szánt élő puhatestűek
                     
                  
                        NZ
                     
                     
                        Új-Zéland
                     
                     
                         
                     
                     
                         
                     
                     
                        Csak az emberi fogyasztást megelőző további feldolgozásra szánt élő puhatestűek
                     
                  
                        TN
                     
                     
                        Tunézia
                     
                     
                         
                     
                     
                         
                     
                     
                        Csak az emberi fogyasztást megelőző további feldolgozásra szánt élő puhatestűek
                     
                  
                        TR
                     
                     
                        Törökország
                     
                     
                         
                     
                     
                         
                     
                     
                        Csak az emberi fogyasztást megelőző további feldolgozásra szánt élő puhatestűek
                     
                  
                        US
                     
                     
                        Egyesült Államok
                     
                     
                        US-012005/1. változat
                     
                     
                        
                                    —
                                 
                                 
                                    Humboldt Bay (Kalifornia)
                                 
                              
                                    —
                                 
                                 
                                    Netarts Bay (Oregon)
                                 
                              
                                    —
                                 
                                 
                                    Wilapa Bay, Totten Inlet, Oakland Bay, Quilcence Bay és Dabob Bay (Washington)
                                 
                              
                                    —
                                 
                                 
                                    NELHA (Hawaii)
                                 
                              
                     
                        Továbbtenyésztésre, hízlalásra vagy átmosásra, valamint az emberi fogyasztást megelőző további feldolgozásra szánt élő puhatestűek”